බෝරා ගෝලීය සම්මේලනය සැප්තැම්බර් 02 වනදා සිට සැප්තැම්බර් 12 වනදා දක්වා බම්බලපිටිය දුම්රිය ස්ථානය ආසන්නයේ ඇති බෝරා දේවස්ථානයේ පැවැත්වීමට කටයුතු යොදා තිබෙනවා.මෙම සම්මේලනය සදහා රටවල් 40 ක බෝරාවරුන් 30,000 ක් පමණ මෙරටට පැමිණ ඇති අතර ඒ හේතුවෙන් තදාසන්න ප්‍රදේශ රැසක දිවා කාලයේ මෙන්ම රාත්‍රි කාලයේද දැඩි මාර්ග තදබදයක් ඇතිව තිබෙන ආකාරය අප ඊයේ වාර්තා කළා.කෙසේ වෙතත් අද දිනයේ එම තදබදය අවම කිරීම සදහා රථවාහන පොලීසිය ක්‍රියාකර තිබෙන අයුරු දක්නට ලැබුණා.මේ අතර සිංහල රාවය සංවිධානයේ මහලේකම් පූජ්‍ය මාගල්කන්දේ සුදත්ත හිමියන් ඇතුළු පිරිසක් බෝරා සමුළුව පැවැත්වෙන දේවස්ථානය අසලට අද වැඩම කර තිබුනේ බෝරා ජාතිකයන් රථවාහන හැසිරවීම පිළිබදව සොයා බැලීම සදහායි.